Diari Oficial de la Generalitat Valenciana


Sumari del DOGV 6238, del 01-04-2010 (2010/3653)

RESOLUCIÓ de 29 de març de 2010, de la Direcció General de l'entitat pública Radiotelevisió Valenciana (RTVV), per la qual es convoquen 70 beques per a la realització de pràctiques professionals de periodisme, producció, realització, informàtica, operadors, especialistes en teletext, assessor lingüista i documentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3653


Data del document
:   29-03-2010

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de març de 2010, de la Direcció General de l'entitat pública Radiotelevisió Valenciana (RTVV), per la qual es convoquen 70 beques per a la realització de pràctiques professionals de periodisme, producció, realització, informàtica, operadors, especialistes en teletext, assessor lingüista i documentació.  
 [2010/3653]  
D'acord amb el que establixen els objectius i accions a desenrotllar previstos en els pressupostos de RTVV i les seues societats, Televisió Autonòmica Valenciana, SA, i Ràdio Autonomia Valenciana, SA, i amb la finalitat de fomentar les pràctiques de jóvens que han adquirit la seua formació en les especialitats relacionades amb les activitats del Grup RTVV, la qual cosa coadjuvarà necessàriament a la millora i especialització dels professionals de la comunicació, la Direcció General del Grup RTVV convoca la concessió de beques professionals, segons el que disposa el Decret 132/2009, de 4 de setembre, del Consell, pel qual es regula la concessió de beques, i la Llei 38/2003, de 17 de novembre, General de Subvencions.  
Resolc:  
1. Convocar 70 beques per a realitzar pràctiques professionals de periodisme, producció, realització, informàtica, operadors, especialistes en teletext, assessor lingüista i documentació durant un any en el Grup RTVV.  
2. Aprovar les bases que s'adjunten, que han de regir la convocatòria.  
3. L'import de les beques serà finançat a càrrec dels pressupostos del Grup Radiotelevisió Valenciana.   
Per a l'exercici 2010, per la quantia màxima de quatre-cents huitanta-tres mil noranta-cinc euros amb huitanta-nou cèntims (483.095,89 €) i per a l'exercici 2011, sempre que existisca crèdit suficient, per una quantia màxima de tres-cents cinquanta-sis mil nou-cents quatre euros amb onze cèntims (356.904,11 €)  
Contra la present resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu ens els jutjats contenciosos administratius de València, en el termini de dos mesos comptats des de l'endemà a la seua publicació, de conformitat amb el que establix l'article 8.3 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
Burjassot, 29 de març de 2010.- El director general: José López Jaraba.  
ANNEX I  
Bases de convocatòria per a la concessió de 70 beques per a la realització de pràctiques professionals de periodisme, producció, realització, informàtica, operadors, especialistes en teletext, assessor lingüista i documentació  
Primera. Objecte  
Les beques que es regulen en estes bases tenen com a objecte completar i desenrotllar la formació acadèmica a través de la realització de pràctiques professionals en el Grup Radiotelevisió Valenciana (RTVV).   
Segona. Nombre i organisme en què s'efectuaran les pràctiques  
El Grup Radiotelevisió Valenciana convoca 70 beques per a la realització de pràctiques de periodisme (classe PE), producció (Classe PR), realització (Classe RE), informàtica (Classe IN), Operadors (Classe OP), Especialista en teletext (Classe ET), assessor lingüista (Classe AL) i documentació (Classe DOC)  
Resoltes les proves, i amb caràcter previ a la seua adjudicació s'establirà el nombre de beques per cada classe.  
Pel que fa al destí d'estes queda establit com s'indica a continuació:  
CPP d'Alacant: 2 periodisme  
 1 producció  
Delegació Castelló 2 periodisme  
 1 producció  
El destí de les 64 beques restants és el CPP de Burjassot.  
Les proves a què es referix l'apartat nové de les presents bases es desenrotllaran en els centres de destí de cada una de les beques.  
Tercera. Requisits que han de reunir els sol·licitants  
1. Les persones que sol·liciten participar en la convocatòria hauran de reunir els requisits següents, en la data de finalització del termini de presentació de sol·licituds:  
a) Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de persones.  
Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
b) No ser major de 35 anys.  
c) Estar en possessió de la titulació oficial o equivalent expedida o homologada per les autoritats espanyoles corresponent, segons el tipus de beca, i que no hagen transcorregut més de cinc anys des de la seua obtenció:  
- Classe PE: llicenciatura en Ciències de la Informació, branca Periodisme o llicenciatura en Periodisme o llicenciatura en Comunicació Audiovisual.  
- Classe PR: llicenciatura en Ciències de la Informació, especialitat Imatge i So o llicenciatura en Comunicació Audiovisual  
- Classe RE: llicenciatura en Ciències de la Informació, especialitat Imatge i So o llicenciatura en Comunicació Audiovisual.  
- Classe IN: Enginyer Tècnic en Informàtica en qualsevol de les seues especialitats o Enginyer Superior en Informàtica o equivalent.  
- Classe OP: Enginyeria Tècnica en Telecomunicacions en l'especialitat d'Imatge i So o Formació Professional grau superior família professional Comunicació, Imatge i So (tècnic superior en: Imatge / Realització d'Audiovisuals i Espectacles / Producció d'Audiovisuals, ràdio i espectacles)  
- Classe ET: Enginyer Tècnic o Superior en Informàtica en qualsevol de les seues especialitats o Formació Professional de grau superior família professional d'Informàtica.  
- Classe AL: llicenciatura en Traducció i Interpretació o llicenciatura en Filologia Valenciana en totes les denominacions o equivalents.  
- Classe DOC: llicenciatura en Biblioteconomia i Documentació o diplomatura en Biblioteconomia i Documentació.  
d) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.  
e) Disposar de cobertura sanitària.  
2. No podran optar a estes beques els que en el moment de publicar-se la convocatòria ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que resten menys de dos mesos per a la seua finalització.  
Quarta. Duració de la beca i pròrroga  
1. El període de duració de les beques serà de dotze mesos, iniciant-se el dit període el 4 de juny de 2010 i finalitzant el 3 de juny de 2011.  
2. El període de duració podrà prorrogar-se sense necessitat de nova convocatòria per un període màxim de 12 mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
Quinta. Dotació econòmica individual i pagament de la beca  
1. La dotació econòmica de cada una de les beques serà de mil euros (1.000 euros) mensuals bruts tal com s'establix en la Resolució dictada en data 1 de novembre de 2009 pel conseller d'Economia Hisenda i Ocupació per la qual s'homologa la quantia de les beques.   
Sobre el dit import haurà de practicar-se la retenció corresponent a compte de l'impost sobre la renda de les persones físiques i les altres que, si és el cas, pogueren correspondre.  
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en el dit període.  
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
4. L'import de les beques s'abonarà mensualment, prèvia certificació del cap de Gabinet de Direcció General del Grup RTVV.  
Sexta. Termini, lloc i forma de presentació de les sol·licituds  
1. El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
A l'efecte de còmput del terminis, caldrà ajustar-se a allò que s'ha disposat amb caràcter general en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
2. La sol·licitud per a poder optar a una beca es realitzarà utilitzant el model de l'annex II, així com el model de curriculum vitae de l'annex III, que estaran a disposició de les persones interessades en els punts següents:  
- En el portal institucional de la Generalitat en Internet: .  
- En qualsevol oficina Prop.  
- En la pàgina web del Grup RTVV: .  
- En el Centre de Formació i Selecció del Grup RTVV, polígon d'Ademús, s/n. En les oficines Prop de la Comunitat Valenciana.  
- En el Centre de Producció de Programes de TVV i RAV a Alacant, siti en l'av. Aguilera núm. 22.  
- En la Delegació de Castelló, sítia en l'av. Doctor Clara, núm. 12.  
3. Els candidats/ates hauran de presentar la sol·licitud degudament omplida en el Registre del Grup RTVV, siti en el Centre de Formació i Selecció del Grup RTVV, polígon d'accés a Ademús, s/n, o remetre-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.  
L'horari de presentació de sol·licituds serà el comprés entre les 09.30 hores i les 14.30 hores.  
4. Junt amb la sol·licitud s'haurà d'adjuntar la documentació següent:  
a) Fotocòpia compulsada del DNI, passaport o document d'identitat de qualsevol dels països membres de la Unió Europea.  
b) En funció del tipus de beca haurà de presentar la titulació oficial homologada a Espanya o, si no n'hi ha, el resguard d'haver efectuat el depòsit de les taxes per a la seua expedició.  
c) Certificat oficial de qualificacions emés pel centre on haja cursat els estudis, en el qual conste la nota mitjana ponderada obtinguda durant la carrera, la qual, d'acord amb el que establixen els reials decrets 1044/2003 (BOE núm. 218) i 1125/2003 (BOE núm. 224), estarà expressada en escala numèrica de 5 a 10.  
d) Curriculum vitae d'acord amb el model que s'adjunta en l'annex III, on es faran constar les dades personals i de contacte, acadèmics i professionals.  
e) Qualssevol altres documents que acrediten la possessió de títols, màsters, mèrits docents, investigadors o professionals que es desitgen al·legar.  
f) Declaració responsable de no tindre activitat laboral regular, ni qualsevol altra que impedisca el compliment de les obligacions com a becari, així com, de no disfrutar de cap altra beca en el període establit en la base tercera, la qual cosa s'acreditarà per mitjà de la declaració responsable inclosa en la sol·licitud.  
g) Acreditar la circumstància de disposar de cobertura sanitària (per mitjà de la targeta SIP o document equivalent).  
h) Acreditació de no incórrer en cap de les circumstàncies arreplegades en l'article 13.2 de la Llei 38/2003, General de Subvencions, la qual cosa s'acreditarà per mitjà de la declaració responsable inclosa en la sol·licitud.  
i) Documentació que acredite trobar-se en algun dels supòsits establits en l'apartat 2, de la base octava, que determinen la preferència de la concessió de la beca en cas d'empat en la valoració.  
Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.  
5. Els sol·licitants hauran de reunir els requisits i condicions que assenyalen la convocatòria al terme del termini de presentació de les sol·licituds.  
6. Dels mèrits al·legats en el currículum només es valoraran els acreditats documentalment.  
7. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant de les bases per les quals es regix la present convocatòria.  
8. Finalitzat el termini de presentació, es publicarà la relació provisional d'aspirants admesos i exclosos del procés amb indicació del motiu d'exclusió. Les persones interessades disposaran d'un termini de 10 dies hàbils per a la corresponent esmena, tenint en compte que si no ho feren, se'ls tindrà per desistits de la seua sol·licitud.   
La publicació es realitzarà en la pàgina web del Grup RTVV i en el tauler d'anuncis del Centre de Formació i Selecció del Grup RTVV, siti a Burjassot, polígon d'accés a Ademús, s/n.   
Sèptima. Comissió avaluadora i procés de selecció  
1. La selecció dels aspirants s'efectuarà per mitjà de l'avaluació de mèrits, sobre l'expedient de la sol·licitud presentada així com la realització d'una entrevista, de conformitat amb allò que s'ha establit en estes bases.  
2. Per a l'examen de les sol·licituds de beca i elaboració de les oportunes propostes es constituirà una comissió avaluadora que estarà formada per:  
President:   
Titular: director general del Grup RTVV  
Suplent: cap de Gabinet de Direcció General del Grup RTVV  
Vocals:   
Titular: directora de TVV  
Suplent: subdirector de Producció i Mitjans Tècnics del Grup RTVV  
Titular: subdirectora d'Informatius i Esports del Grup RTVV  
Suplent: coordinadora 24/9.  
Secretària, amb veu però sense vot: la subdirectora de Recursos Humans i Materials del Grup RTVV.  
La selecció dels becaris/àries vindrà donada per la suma de les puntuacions obtingudes de:  
- La valoració de l'expedient de sol·licitud presentat  
- L'entrevista personal realitzada  
3. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.  
4. La comissió adaptarà el seu funcionament al que s'establix en la convocatòria, en la Llei de Règim Jurídic de les Administracions Públiques i del Procediment Administratiu Comú i en l'article 18 del Decret 132/2009, del Consell, que regula la concessió de beques, pel que fa a la composició i funcionament dels òrgans col·legiats, prenent els seus acords per majoria simple, i alçarà actes de les sessions que celebre i dels acords que adopte.  
5. La comissió avaluadora es reunirà dins dels 15 dies següents del final del termini de presentació de sol·licituds a fi de valorar els mèrits que es deduïsquen de la documentació aportada.  
6. Per a valorar les sol·licituds s'aplicaran els criteris del barem que conté la base octava d'esta convocatòria. Obtinguda la puntuació provisional de tots els aspirants, s'exposarà la llista ordenada, segons la puntuació resultant, en els mitjans de difusió ja mencionats en el punt 8 de la base sexta, durant 10 dies, perquè els sol·licitants puguen formular al·legacions. Tant esta com les successives publicacions s'efectuaran en els dits mitjans.  
7. Finalitzat el procés de selecció, la comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva constituïda pels aspirants que no resulten adjudicataris de les beques, prioritzada per orde de puntuació per a cobrir les vacants que puguen sorgir durant el període de gaudi. Així mateix s'inclourà una relació dels aspirants les sol·licituds de la qual han sigut desestimades, amb indicació dels motius de la seua desestimació.  
Octava. Barem per a avaluar els mèrits personals  
1. En la convocatòria regulada per estes bases seran tinguts en compte els següents criteris de valoració amb la ponderació que s'establix:  
A) Expedient acadèmic: fins a un màxim de 13 punts:  
A1) Nota mitjana ponderada de l'expedient acadèmic: es valorarà entre 5 i 10 punts:  
La puntuació assignada coincidirà amb la nota mitjana ponderada indicada en l'expedient acadèmic. Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel que es modifica el Reial Decret 1497/1987, de 27 de novembre, pel que s'establixen les directrius generals comunes dels plans d'estudis dels títols universitaris de caràcter oficial.  
A2) altres títols acadèmics oficials que no constituïsquen un requisit per a la concessió: es valorarà fins a un màxim de 3 punts:  
Doctor: 2 punts  
Altres llicenciatures: 1 punt  
Altres diplomatures: 0,50 punts  
Per a aquelles classes de beca per a les que s'exigix llicenciatura o diplomatura indistintament, tindre la llicenciatura es valorarà en 0,5 punts.  
Per a aquelles classes de beques que es dirigixen també a tècnics superiors de Formació Professional, la diplomatura es valorarà en 0,25 i una llicenciatura amb 0,5 punts.   
B) Coneixements de Valencià: Es valorarà fins a un màxim de 2,50 punts:  
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:  
- Oral: 0,25 punts  
- Elemental: 0,50 punts  
- Mitjà: 0,75 punts  
- Superior: 1,00 punt  
2). Especialitat de Correcció de Textos: 0,50 punts  
3). Especialitat en Llenguatge en Mitjans de Comunicació: 0,50 punts  
4). Especialitat en Llenguatge Administratiu: 0,50 punts  
C). Coneixement d'idiomes de la Unió Europea: es valorarà fins a un màxim d'1 punt  
Es valorarà cada nivell superat d'acord amb el marc comú europeu de referència per a les llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
En el cas que el coneixement d'un idioma s'acredite per títol universitari i haja sigut valorat en l'apartat A2) no es podrà computar també en este apartat.  
D) Coneixements addicionals: es valorarà fins a un màxim de 4 punts  
Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) de 200 o més hores, 3,00 punts.  
b) de 100 o més hores, 2,00 punts.  
c) de 75 o més hores, 1,50 punts.  
d) de 50 o més hores, 1,00 punt.  
e) de 25 o més hores, 0,50 punts.  
f) de 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en el present subapartat ni en l'apartat C) anterior els cursos de valencià i d'idiomes.  
2. En cas d'empat es resoldrà, per este orde, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.  
La resta de supòsits d'empat es resoldran en favor de l'aspirant que presente millor expedient acadèmic d'acord amb la valoració establida en la base octava.  
3. El compliment temporal d'estos mèrits s'entendrà referit a la data de finalització del termini de presentació de sol·licituds.  
Novena. Entrevista personal  
Per a cada classe de beca es realitzarà una entrevista davant de la comissió de selecció a fi d'una valoració personal i curricular.  
La comissió, atenent el nombre de sol·licituds admeses i a les puntuacions obtingudes, convocarà per a la realització de l'entrevista al nombre d'aspirants que esta mateixa determine entre aquells que hagen obtingut major puntuació en la fase prèvia.  
La convocatòria a la realització de l'entrevista s'efectuarà en crida única a través dels mitjans assenyalats en la base sexta.  
La prova tindrà una puntuació màxima de 5 punts.  
Deu. Termini de resolució i notificació. Òrgan competent per a l'ordenació, instrucció i resolució del procediment  
1. El termini màxim per a dictar i notificar la resolució sobre les sol·licituds formulades serà de tres mesos a comptar des de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú, i en esta s'indicarà expressament la data de començament de gaudi de les beques.  
2. En el cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, i l'article 42.4 de la Llei 30/1992, de 26 de novembre, modificada per Llei 4/1999, de 13 de gener.  
3. La resolució de concessió es dictarà per la Direcció General de Radiotelevisió Valenciana i es publicarà en el Diari Oficial de la Comunitat Valenciana. La resolució contindrà la relació de beneficiaris/àries de les beques.  
4. La publicació en el Diari Oficial de la Comunitat Valenciana d'esta resolució tindrà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú. Igualment, es donarà publicitat de la resolució de concessió en els mitjans de difusió ja mencionats en la base sexta, punt 9.  
Onze. Drets i obligacions de la persona beneficiària.  
1. El becari haurà d'estar al corrent en el compliment de les seues obligacions tributàries i enfront de la Seguretat Social, tot això amb anterioritat a dictar-se la proposta de resolució de concessió de la beca de conformitat amb el que establix l'article 14.1.e, de la Llei 38/2003, General de Subvencions, per a la qual cosa s'autoritza expressament l'administració per a la seua obtenció directa en subscriure el model de sol·licitud.  
2. La persona beneficiària de la beca està obligada a incorporar-se al Grup Radiotelevisió Valenciana en el termini establit, conforme a les instruccions que s'indiquen per la Direcció General del Grup Radiotelevisió Valenciana, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.  
3. La persona beneficiària està obligada a acceptar la concessió de la beca i renunciar a qualsevol altra beca coetània que tinga.  
4. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenrotllament de les beques en el Grup Radiotelevisió Valenciana, que es reserva el dret de la seua publicació i utilització.  
5. Finalitzat el termini de duració de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària, si és el cas.  
6. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de tutor o tutora del Grup Radiotelevisió Valenciana.  
Dotze. Obligacions de l'entitat concedent  
Són obligacions del Grup Radiotelevisió Valenciana en relació amb les beques concedides les següents:  
a) Proporcionar el suport necessari i facilitarà la utilització dels mitjans, instruments i equips que resulten necessaris per al normal exercici de l'activitat objecte d'esta beca.  
b) Designar un tutor o tutora que coordinarà i orientarà les activitats a realitzar pels becaris, assignarà les funcions a realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.  
c) Vetlar pel desenrotllament adequat del programa de formació.  
d) Subscriure amb una entitat asseguradora una pòlissa d'assegurança per al cas d'accident individual, de què seran beneficiàries les persones adjudicatàries d'estes beques.  
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després de l'informe favorable del tutor o tutora, si és el cas.  
Tretze. Situacions de la persona beneficiària de la beca i règim d'incompatibilitats  
1. Quan el beneficiari o beneficiària de la beca siga un empleat de la Generalitat, quedarà en la situació administrativa que siga procedent, d'acord amb la normativa corresponent en matèria de funció pública.  
2. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el Grup Radiotelevisió Valenciana.  
3. Les beques objecte de la present convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del normal desenrotllament d'esta.  
Catorze. Facultats d'interpretació, incidències i tutoria  
1. La Direcció General resoldrà tant els dubtes com els conflictes que pogueren plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques amb audiència prèvia de l'interessat.  
2. La renúncia a la beca haurà de comunicar-se amb 15 dies d'antelació, excepte causes justificades de força major, i suposarà la pèrdua de tots els drets inherents i, per tant, el seu import deixarà de percebre's a partir d'eixe moment.  
3. La Direcció General del Grup RTVV, mitjançant una resolució, i a proposta del cap de Gabinet de Direcció General del Grup RTVV, procedirà a cobrir les vacants que pogueren produir-se a conseqüència de renúncies que deixen vacant el gaudi d'una beca, servint-se per a això de la borsa de reserva que resulte del procediment de selecció prèviament efectuat i en l'orde establit en esta.  
4. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
Quinze. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.  
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a l'objecte de l'ajuda.  
b) Quan s'incórrega en algun dels casos d'incompatibilitat de la beca establits en la base tretze.  
3. En la tramitació dels procediments es garantirà en tot cas el dret d'audiència a la persona interessada.  
Setze. Tractament de dades personals  
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
Dèsset. Consignació pressupostària  
La consignació pressupostària per a atendre el pagament de les beques queda subordinada als crèdits consignats i autoritzats, si és el cas, per a cada exercici en els pressupostos del Grup Radiotelevisió Valenciana.   
Per a l'exercici 2010, per la quantia màxima de quatre-cents huitanta-tres mil noranta-cinc euros amb huitanta-nou cèntims (483.095,89 €) i per a l'exercici 2011, sempre que existisca crèdit suficient, per una quantia màxima de tres-cents cinquanta-sis mil nou-cents quatre euros amb onze cèntims (356.904'11 €)